ЗАМАНА - Адамдешра ламусра «уркIбази картIибти»\nАвтор Мухтар Айбатиров, Ирагъи\nНаб дила макьалализиб бурес дигулра Уркухъла дахъал шалубарси лицейла мугIяллимтачила, илдани чула школализи ухIнавхъунси адамла хIурмат-хатир дарес балниличила. Хабарла ХIурхъан Батирайла «АрхIя кIиибил» бикIуси далайлизиб гьанбуршули сай багьадур ванашикунтличила ишкьяйда: Батирай дугьаизурли сай ванашикунтличи, делгIути мухъила сунесра пай баахъес или. ИлхIяйзиб ванашикунтли жаваб гили саби:\n«ХIябра бякьиша» или\nЦалиини унции гиб,\nИтилтаан мухъи гиб.\nБатирайла далайлизибти ванашикунтлис гIе­ла­хIе­­булхъан уркухъла лицейла мугIялимтира. Чус хIя­лалдиъ, гIямрулизиб мурталра талихIла берхIи ухаб!\nКонкурсла бутIакьянчи сай­лин ну ил школализи вякьун­си­ри февральла 17-личив. Жа­няхI­лизиб гьунибаибти технический хIянчизартани, школала бучIантани, мугIяллимтани наб, гIяхIяйс, кадуцибти берхIиван шалати дяхIли дила уркIи дебали разибариб, чархла гьав ахъбуциб. Лебилра илди адамличи дигиличил, карцIдешличил гьунибаэс хIядурлири. Конкурсличи дарс кабихьес вякьунси нура илдани халаси разидешличил кьабулварира: гьала хили классла кабинет хIядурбарахъиб, дурхIначил тянишварира, цали чебаъла ваяхI – таблица гиб, цали проектор гиб. КъантIли буралли ну илдани гьарра шайчивад гIевуцира ва дила мурад бетаахъур.\nНаб лицейла лебилра му­гIял­лимтас халаси баркалла­ багьахъес дигулра, хаслира — директорла заместитель На­бигуллагь Кьурбановлис, дарган мезла мугIяллимти Па­тIи­матлис, Раисатлис, урус мезла мугIяллим Хадижатлис. Ахирличиб хIушаб ца наз­му­ла куплетра пешкешбирулра:\nГIяхIли башаб хIушачи\nХIяя, мялхIямдеш, диги